
ประกาศสถานีตํารวจภูธรนายายอาม
เรื่อง นโยบายต่อต้านการรับสินบน (Anti-Bribery Policy)
------------------
ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต        
พ.ศ.๒๕๖๑ มาตรา 128 วรรคหนึ่ง ได้กําหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอันอาจคํานวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือ ข้อบังคับ ที่ออกโดยอาศัยอํานาจตามบทบัญญัติแห่งกฎหมาย เว้นแต่การรับทรัพย์สินหรือประโยชน อื่นใด โดยธรรมจรรยา ตามหลักเกณฑ์และจํานวนที่คณะกรรมการ ป.ป.ช. กําหนด และประมวลจริยธรรมข้าราชการตํารวจ พ.ศ.2564ข้อ 2 (2) ซื่อสัตย์สุจริต ปฏิบัติหน้าที่ตามกฎหมาย ระเบียบแบบแผนของสํานักงานตํารวจแห่งชาติ ด้วยความโปร่งใส ไม่แสดงออกถึงพฤติกรรมที่มีนัยเป็นการแสวงหาประโยชน์โดยมิชอบ รับผิดชอบต่อหน้าที่สิทธิมนุษยชน มีความพร้อมรับการตรวจสอบและรับผิด มีจิตสํานึกที่ดี คํานึงถึงสังคม และข้อ 2(4) คิดถึงประโยชน์ส่วนรวมมากกว่าประโยชน์ส่วนตัว มีจิตสาธารณะ ร่วมมือ ร่วมใจ และเสียสละในการทําประโยชน์เพื่อส่วนรวมและสร้างสรรค์ให้เกิดประโยชน์สุขแก่สังคม ประกอบกับแผนการปฏิรูปประเทศด้านการป้องกันและปราบปรามการทุจริตและประพฤติมิชอบ (ฉบับปรับปรุง) กําหนดกิจกรรมปฏิรูปที่สําคัญ กิจกรรมที่ 4 พัฒนาระบบราชการไทยให้โปร่งใส ไร้ผลประโยชน์ เป้าหมายที่ 1 ข้อที่ 1.1 ให้หน่วยงานรัฐทุกหน่วยประกาศเป็นหน่วยงานที่เจ้าหน้าที่รัฐทุกคนไม่รับของขวัญและของกํานัลทุกชนิดจากการปฏิบัติหน้าที่ (No Gift Policy)
ดังนั้น เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม
(Conflict of Interest) การรับสินบน ของขวัญ ของกํานัล หรือประโยชน์อื่นใดที่ส่งผลต่อการปฏิบัติหน้าที่
สถานีตํารวจภูธรนายายอาม จึงกําหนดแนวทางการปฏิบัติในการต่อต้านการรับสินบน (Anti-Bribery Policy)
มีรายละเอียดดังนี้
วัตถุประสงค์
๑. เพื่อป้องกัน หรือลดโอกาสในการรับสินบน ผลประโยชน์ทับซ้อนในรูปแบบต่างๆ
แก่ข้าราชการตํารวจในสังกัดสถานีตํารวจภูธรนายายอาม
2. เพื่อส่งเสริมให้ข้าราชการตํารวจในสังกัดสถานีตํารวจภูธรนายายอาม มีจิตสํานึกในการปฏิเสธการรับของขวัญและของกํานัลทุกชนิดจากการปฏิบัติหน้าที่
3. เพื่อสร้างวัฒนธรรมองค์กรคุณธรรมและโปร่งใส (Organization of Integrity) ของระบบ
ราชการให้เข้มแข็งและยั่งยืน
4. เพื่อกําหนดมาตรการ แนวทาง และกลไกในการป้องกันการให้/รับสินบนหรือประโยชน์อื่นใด
5. เพื่อกําหนดแนวทางการรับค่ารับรอง หรือของขวัญของผู้บริหารและข้าราชการตํารวจ
ในสังกัด สถานีตํารวจภูธรนายายอาม ให้เป็นไปตามกฎหมายและระเบียบข้อบังคับที่เกี่ยวข้อง
6. เพื่อสนับสนุนและยกระดับการดําเนินการภายใต้ยุทธศาสตร์ชาติแผนแม่บทภายใต้
ยุทธศาสตร์ชาติ และแผนการปฏิรูปประเทศด้านการป้องกันและปราบปรามการทุจริตและประพฤติมิชอบ
รวมทั้งเป็นส่วนหนึ่งของแนวทางในการประเมินคุณธรรมและความโปร่งใสในหน่วยงานภาครัฐ (Integrity and
Transparency Assessment : ITA) 

ขอบเขตการใช้บังคับ
ใช้บังคับกับข้าราชการตํารวจในสังกัด สถานีตํารวจภูธรนายายอาม ทุกนาย
คํานิยาม
“สินบน” หมายถึง ทรัพย์สินหรือประโยชน์อย่างอื่นที่ให้แก่บุคคลเพื่อให้ผู้นั้นกระทําการหรือละเว้น ไม่กระทําการอย่างใดในตําแหน่งหน้าที่ไม่ว่าการนั้นชอบหรือมิชอบด้วยกฎหมาย ตามที่ผู้จ่ายเงินสินบนต้องการ รวมถึงการรับของขวัญของกํานัล ค่าอํานวยความสะดวก เครื่องแสดงไมตรีจิต การรับบริจาค การรับเลี้ยง และประโยชน์ในลักษณะเดียวกัน เมื่อมีการเสนอ การให้ หรือรับที่สามารถพิจารณาเป็นเหตุเป็นผลได้ว่าคือสินบน และ รวมถึงการให้หรือรับกันภายหลัง
“ของขวัญ ของกํานัล หรือประโยชน์อื่นใดที่ส่งผลต่อการปฏิบัติหน้าที่” หมายความว่า เงิน
ทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจาก
เงินเดือน รายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุญาต หรือ
การอื่นใดในการปฏิบัติหน้าที่ให้เป็นไปในลักษณะที่เอื้อประโยชน์ไปในทางทุจริตต่อผู้ให้ของขวัญ ทั้งในอดีตหรือ
ในขณะรับ หรือในอนาคต
“ทรัพย์สิน” หมายถึง ทรัพย์และวัตถุที่ไม่มีรูปร่าง ซึ่งอาจมีราคาและอาจถือครองเอาไว้ได้ เช่น เงิน บ้าน รถยนต์ หุ้น
“การรับทรัพย์สินหรือประโยชน์อื่นใดโดยธรรมจรรยา” หมายถึง การรับทรัพย์สินหรือประโยชน์อื่นใดจากญาติหรือจากบุคคลที่ให้กันในโอกาสต่างๆ โดยปกติตามขนบธรรมเนียมประเพณีหรือวัฒนธรรมหรือให้กันตามมารยาทที่ปฏิบัติกันในสังคม
“ญาติ” หมายถึง บุพการี ผู้สืบสันดาน พี่น้องร่วมบิดามารดา หรือร่วมบิดาหรือมารดาเดียวกัน ลุง
ป้า น้า อา คู่สมรส ผู้บุพการีหรือผู้สืบสันดานของคู่สมรส บุตรบุญธรรมหรือผู้รับบุตรบุญธรรม
“ประโยชน์อื่นใด” หมายถึง สิ่งที่มีมูลค่า ได้แก่การลดราคา การรับความบันเทิง การรับบริการ
การรับการฝึกอบรม หรือสิ่งอื่นใดในลักษณะเดียวกัน
“การปฏิบัติหน้าที่” หมายความว่า เป็นการกระทําหรือการปฏิบัติหน้าที่ของเจ้าหน้าที่รัฐ
ในตําแหน่ง ที่ได้รับการแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง หรือให้รักษาราชการแทน
ในหน้าที่ใด หน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตํารวจที่กฎหมายได้กําหนด อํานาจ
หน้าที่ไว้หรือเป็นการกระทําไปตามอํานาจหน้าที่ที่กฎหมายระบุไว้ให้มีอํานาจหน้าที่ของตํารวจ
“ผู้บังคับบัญชา” หมายความว่า ผู้ที่มีอํานาจหน้าที่ในการสั่งการ กํากับ ติดตาม และตรวจสอบ
เจ้าหน้าที่ตํารวจในสังกัด
“ผู้ใต้บังคับบัญชา” หมายถึง ข้าราชการตํารวจในสังกัด สถานีตํารวจภูธรนายายอาม ทุกนาย
นอกเหนือจากผู้บังคับบัญชา
แนวปฏิบัติในการป้องกันการรับสินบน
1. ห้ามมิให้ข้าราชการตํารวจในสังกัดสถานีตํารวจภูธรนายายอามทุกนาย เข้าไปมีส่วนเกี่ยวข้อง
ในการให้หรือรับสินบนทุกรูปแบบไม่ว่าทางตรงหรือทางอ้อม

2. ห้ามมิให้ข้าราชการตํารวจในสังกัดสถานีตํารวจภูธรนายายอาม ทุกนาย เรียกร้องหรือรับสินบนเพื่อประโยชน์ส่วนตนหรือประโยชน์ของบุคคลอื่น
3. ให้ถือปฏิบัติตามนโยบายการต่อต้านการทุจริตคอร์รัปชัน โดยไม่เข้าไปเกี่ยวข้องกับการทุจริต
คอร์รัปชันไม่ว่าจะโดยทางตรงหรือทางอ้อม
4. การปฏิบัติงานในหน้าที่ให้ถือปฏิบัติตาม ข้อบังคับ ระเบียบวินัยตํารวจ และกฎหมายที่เกี่ยวข้อง อย่างเคร่งครัด
5. ไม่กระทําการใดๆ ที่เข้าข่ายเป็นการให้หรือรับสินบน
6. กํากับดูแลให้ดําเนินการการเบิกค่าใช้จ่ายของหน่วยงานในสังกัดเป็นไปตามกฎหมาย กฎระเบียบที่เกี่ยวข้องโดยเคร่งครัด
7. การรับเงินบริจาคหรือเงินสนับสนุนไม่ว่าจะเป็นเงิน วัตถุ หรือทรัพย์สิน แก่กิจกรรมหรือโครงการใด ต้องปฏิบัติตามข้อบังคับ ระเบียบ ประกาศ อย่างเคร่งครัด และมีใบเสร็จรับเงินหรือหลักฐานการรับเงินประกอบรายงานทุกครั้ง
8. การรับทรัพย์สินหรือประโยชน์อื่นใด โดยธรรมจรรยา ให้ข้าราชการตํารวจในสังกัดสถานีตํารวจภูธรนายายอามทุกนาย ให้ถือปฏิบัติตามประกาศ คณะกรรมการป้องกันและปราบปรามการทุจริตแห่งชาติ   เรื่องหลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ พ.ศ.2563 อย่างเคร่งครัด
มาตรการจัดการการฝ่าฝืนนโยบาย
1. การฝ่าฝืนไม่เป็นปฏิบัติตามนโยบายนี้ อาจถูกดําเนินการทางวินัยหรือดําเนินคดีอาญาหรือกฎหมาย อื่นที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทําผิดหรือรับทราบว่ามีการกระทําผิดแต่ไม่ดําเนินการจัดการให้ถูกต้อง ซึ่งมีบทลงโทษทางวินัยจนถึงขั้นให้ไล่ออกจากราชการ
2. การไม่ได้รับรู้ถึงประกาศนโยบายฉบับนี้และ/หรือกฎหมายที่เกี่ยวข้องไม่สามารถใช้เป็นข้ออ้างในการไม่ปฏิบัติตามได้
3. ผู้บังคับบัญชาตามคําสั่งกรมตํารวจ ที่ 1212/2537 ลงวันที่ 1 ตุลาคม 2537 มีอํานาจหน้าที่
ในการกํากับ ดูแล ให้ผู้ใต้บังคับบัญชาที่อยู่ในปกครองให้ยึดถือและปฏิบัติตามนโยบายนี้อย่างเคร่งครัด
มาตรการการติดตามตรวจสอบ
๑. ผู้กํากับการสถานีตํารวจภูธรนายายอาม ประกาศเจตจํานงในการบริหารหน่วยงาน อย่างซื่อสัตย์ สุจริต โปร่งใส และเป็นไปตามหลักธรรมาภิบาลที่ดี โดยเผยแพร่ประชาสัมพันธ์ให้ข้าราชการตํารวจในสังกัด และผู้มีส่วนได้ส่วนเสียภายนอกทราบ
2. ให้ผู้บังคับบัญชาตามคําสั่งกรมตํารวจ ที่ 1212/2537 ลงวันที่ 1 ตุลาคม 2537 มีอํานาจหน้าที่ ในการกํากับ ติดตาม และตรวจสอบเจ้าหน้าที่ตํารวจผู้ใต้บังคับบัญชาที่อยู่ในปกครอง ในสังกัด ให้ปฏิบัติตน เป็นไปตามประกาศฉบับนี้ กรณีพบการกระทําที่ฝ่าฝืนประกาศฉบับนี้ ให้รายงานผู้กํากับการสถานีตํารวจภูธรนายายอาม ทราบโดยเร็ว
3. สถานีตํารวจภูธรนายายอาม จัดให้มีการทบทวนและปรับปรุงแนวทางการปฏิบัติตามความ
เหมาะสมหรือตามการเปลี่ยนแปลงของปัจจัยต่างๆที่มีนัยสําคัญ
4. ให้ฝ่ายอํานวยการ สถานีตํารวจภูธรนายายอาม จัดทําข้อมูลสถิติการการรับสินบน หรือการรับ
ของขวัญหรือประโยชน์อื่นใดจากการปฏิบัติหน้าที่ พร้อมทั้งปัญหา อุปสรรค รายงานให้ผู้กํากับการสถานีตํารวจ
ภูธรนายายอาม ทราบทุกไตรมาส

ช่องทางการร้องเรียน/แจ้งเบาะแส
1. ที่ทําการ สถานีตํารวจภูธรนายายอาม
2. ทางไปรษณีย์ สถานีตํารวจภูธรนายายอาม เลขที่ 191 หมู่ที่ 12 ตําบล นายายอาม อําเภอ นายายอาม จังหวัด จันทบุรี รหัสไปรษณีย์  22160
3. ทางโทรศัพท์   หมายเลข 039 – 491069
4. ทาง  Email : saraband_nayaiarm@police.go.th
6. เว็บไซต์ สถานีตํารวจภูธรนายายอาม   https://nayaiarm.chanthaburi.police.go.th
มาตรการคุ้มครองผู้ร้องเรียน/ผู้แจ้งเบาะแสและการรักษาความลับ
๑. การพิจารณาข้อร้องเรียน ให้กําหนดชั้นความลับและคุ้มครองผู้เกี่ยวข้องตามระเบียบ ว่าด้วยการ
รักษาความลับของทางราชการ พ.ศ.๒๕๔๔ และการส่งเรื่องให้หน่วยงานพิจารณานั้น ผู้ให้ข้อมูลและผู้ร้องอาจจะได้รับความเดือนร้อน เช่น ข้อร้องเรียนกล่าวโทษข้าราชการในเบื้องต้นให้ถือว่าเป็นความลับทางราชการหากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น การแจ้งเบาะแสผู้มีอิทธิพลต้องปกปิดชื่อและที่อยู่ผู้ร้อง หากไม่ปกปิดชื่อที่อยู่ของผู้ร้อง จะต้องแจ้งให้หน่วยงานที่เกี่ยวข้องทราบและให้ความคุมครองแก่ผู้ร้องดังนี้ “ให้ผู้บังคับบัญชาใช้ดุลพินิจสั่งการตามสมควรเพื่อคุมครองผู้ร้อง พยาน และบุคคลที่ให้ข้อมูลในการสืบสวนสอบสวน อย่าให้ต้องรับภัยหรือความไม่เป็นธรรมที่อาจเกิดมาจากการร้องเรียน การเป็นพยานหรือการให้ข้อมูลนั้น” กรณีมีการระบุชื่อผู้ถูกกล่าวหาจะต้องคุ้มครองทั้งฝ่ายผู้ร้องและผู้ถูกร้อง เนื่องจากเรื่องยังไม่ได้ผ่านกระบวนการตรวจสอบข้อเท็จจริงและอาจเป็นการกลั่นแกล้งกล่าวหาให้ได้รับความเดือดร้อนและเสียหายได้ และกรณีผู้ร้องร้องเรียนระบุในคําร้องขอให้ปกปิดหรือไม่ประสงค์ให้เปิดเผยชื่อผู้ร้องเรียน หน่วยงานต้องไม่เปิดเผยชื่อผู้ร้องให้หน่วยงานผู้ถูกร้องทราบเนื่องจากผู้ร้องอาจจะได้รับความเดือดร้อนตามเหตุแห่งการร้องเรียนนั้นๆ
๒. เมื่อมีการร้องเรียน ผู้ร้องและพยานจะไม่ถูกดําเนินการใดๆ ที่กระทบต่อหน้าที่การงานหรือการดํารงชีวิต หากจําเป็นต้องมีการดําเนินการใดๆ เช่น การแยกสถานที่ทํางานเพื่อป้องกันมิให้ผู้ร้อง พยานและผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องและพยาน
๓. ข้อร้องขอของผู้เสียหาย ผู้ร้อง หรือพยาน เช่น การขอย้ายสถานที่ทํางาน หรือวิธีการในการป้องกันหรือแก่ไขปัญหา ควรได้รับการพิจารณาจากบุคคลหรือหน่วยงานที่รับผิดชอบตามความเหมาะสม
๔. ให้ความคุ้มครองผู้ร้องเรียนไม่ให้ถูกกลั่นแกล้ง
ประกาศ    ณ    วันที่     1     กุมภาพันธ์       พ.ศ.2569

